***ΔΙΕΥΘΥΝΣΗ Π.Ε. ΛΕΥΚΑΔΑΣ***

*Λευκάδα, 4 Μαρτίου 2021*

***Ανακοίνωση***

***«Λειτουργία Νηπιαγωγείων και Δημοτικών Σχολείων»***

Σύμφωνα με τις τελευταίες επίσημες ανακοινώσεις η Περιφερειακή Ενότητα Λευκάδας, με εξαίρεση τον Δήμο Μεγανησίου, εντάχθηκε στις περιοχές που υπάγονται  στο **επίπεδο πολύ αυξημένου κινδύνου, όσον αφορά** τη διασπορά του κορωνοϊού COVID-19.

Τα νέα περιοριστικά μέτρα, που τίθενται σε ισχύ από αύριο, ***Πέμπτη 4 Μαρτίου 2021,*** θα ισχύσουν μέχρι και την ***Τρίτη 16 Μαρτίου 2021***.

Στο επίπεδο του **πολύ** **αυξημένου κινδύνου** στις σχολικές μονάδες Πρωτοβάθμιας Εκπαίδευσης, νηπιαγωγεία και δημοτικά σχολεία, με εξαίρεση το Ειδικό Δημοτικό Σχολείο, αναστέλλεται η δια ζώσης λειτουργία και εφαρμόζεται πρόγραμμα Σύγχρονης Εξ Αποστάσεως Εκπαίδευσης, τις απογευματινές ώρες.

Νηπιαγωγεία: 14:10 – 16:20

Δημοτικά Σχολεία 14:10 – 17:20

Το Ειδικό Δημοτικό Σχολείο λειτουργεί κανονικά, τηρώντας τα προβλεπόμενα μέτρα ασφαλείας. Επίσης το Νηπιαγωγείο και το Δημοτικό Σχολείο Μεγανησίου συνεχίζουν κανονικά την δια ζώσης λειτουργία τους.

Διευκρινίζεται, τέλος, ότι όσο διαρκεί η αναστολή της δια ζώσης διδασκαλίας, οι σχολικές μονάδες, νηπιαγωγεία και δημοτικά σχολεία, συνεχίζουν κανονικά την διοικητική τους λειτουργία.

Ο Διευθυντής Π.Ε. Λευκάδας

*Κωνσταντίνος Μπατσίλας*